সকাল থেকে ধর্মঘটের কারণে নগরের অক্সিজেন থেকে পার্বত্য জেলা রাঙামাটি ও খাগড়াছড়ির যাত্রীদের পাশাপাশি হাটহাজারী, ফটিকছড়ি, উত্তর রাউজান, উত্তর রাঙ্গুনিয়ার যাত্রীরা সীমাহীন দুর্ভোগে পড়েন। কিছু কিছু এলাকায় সিএনজি অটোরিকশা, টেম্পুর মতো ছোট ছোট যানবাহন চলাচলে বাধা দেন পরিবহন শ্রমিকরা। বাধ্য হয়ে অনেকে হেঁটে, রিকশায় চড়ে বেশি টাকা ভাড়া দিয়ে কর্মস্থল ও জরুরি প্রয়োজনে গন্তব্যস্থলে পৌঁছাতে হয়েছে।